Ռոման Դեբելկո

Ռոման Նիկոլաևիչ Դեբելկո (, ), ուկրաինացի ֆուտբոլիստ, «Կրիվբաս» ակումբի հարձակվող։

Կենսագրություն 
Ռոման Դեբելկոն ծնվել է Կոլոմիա շրջանի Իվանո-Ֆրանկովսկիում։ Նրա առաջին մարզիչներն են եղել Պյոտր Պետրովիչ Գրաբեցը և Ալեքսեյ Ռոմանը։ Առաջին անգամ աչքի է ընկել շրջանային «Կաշվե գնդակ» մրցաշարում, որտեղ ճանաչվել է իր թիմի լավագույն ֆուտբոլիստը։ Այնուհետև խաղացել է Կարպատիեի մանկապատանեկան սպորտային դպրոցում։ 2009 թվականին միջտարածաշրջանային մրցաշարերից մեկում հանդես է եկել Իվանո-Ֆրանկովսկի մարզի հավաքականի կազմում։ Այնտեղ ֆուտբոլիստին նկատել է Դոնեցկի մարզի թիմի մարզիչը և հրավիրել «Մետալուրգ»։ Դեբելկոն մեկնել է փորձաշրջանի, որից հետո մնացել է թիմում։ 2011 թվականից խաղացել է «Մետալուրգ»-ի երիտասարդական թիմում՝ Սերգեյ Շիշչենկոյի գլխավորությամբ։

2013 թվականին «Մետալուրգի» պահեստային խմբում իր խաղընկեր Պավել Գրիշչենկոյի հետ վարձակալական հիմունքներով տեղափոխվել է «Բանանց» (Երևան), որը մարզում էր Վլադմիր Պյատենկոն, որը նախկինում աշխատում էր Դոնեցկի ակումբում։ Հայաստանից վերադառնալուց հետո շարունակել է խաղալ պահեստայինում։ 2014/15 մրցաշրջանը նրա համար պետք է վերջինը լիներ Դոնեցկի թիմի «երիտասարդական» կազմում, հաջորդ մրցաշրջանից 22-ամյա ֆուտբոլիստն արդեն հայտնվել է տարիքային «սահմանի» տակ, այդ իսկ պատճառով դեռ 2015 թվականի ձմռանը Սերգեյ Շիշչենկոն ցանկանում էր 1993 թվականի բոլոր խաղացողներին, որոնց թվում էր նաև Դեբելկոն, վարձակալության ուղարկել։ 2010-2014 թվականներին Դեբելկոն խաղացել է 110 խաղում և խփել՝ 26 գոլ։ 2012/2013 մրցաշրջանում նա նաև հինգ հանդիպում է անցկացրել «Մետալուրգի» կազմում՝ Պրեմիեր լիգայի պատանեկան առաջնությունում։

Կարիերան շարունակել է Դնեպրոձերժինսկի «Ստալ» ֆուտբոլային ակումբում։ Ակումբի կազմում մեկնարկային մրցաշրջանում նվաճել է առաջին լիգայի արծաթը և իր նախկին ակումբի՝ «Մետալուրգի» հեռացման արդյունքում բարձրացրել է որակավորումը։ Ուկրաինայի պրեմիեր լիգայում նորամուտը նշել է 2015 թվականի օգոստոսի 2-ին՝ Լուգանսկի «Զարյա»-ի դեմ խաղում։ 2018 թվականի փետրվարին լինելով Լվովի «Կարպատներ»-ի խաղացող՝ վարձավճարով տեղափոխվել է էստոնիայի «Լևադիա»։ Դարձել է միակ և հաղթական գոլի հեղինակը՝ գնդակը ուղարկելով Էստոնիայի գավաթի եզրափակչում Տալլինի «Ֆլորա»-ի դարպասը։ Էստոնիայում ելույթ է ունեցել ամբողջ մրցաշրջանի ընթացքում, դրանից հետո վերադարձել է «Կարպատի» ֆուտբոլային ակումբ և այնտեղ խաղացել է մինչև 2018-2019 մրցաշրջանի ավարտը։ 2019 թվականի հունիսին ազատ գործակալի կարգավիճակով տեղափոխվել է Լատվիայի գործող չեմպիոն «Ռիգա» ֆուտբոլային ակումբ, որի հետ էլ ի վերջո պաշտպանել է չեմպիոնական կոչումը։

2021 թվականի ամռանը պայմանագիր է կնքել «Կրիվբաս» ակումբի հետ։

Ձեռքբերումներ 
 «Ստալ» (Կամենսկոյե)
 Ուկրաինայի առաջին լիգայի արծաթե մեդալակիր՝ 2014/15

 «Լեվադիա»
 Էստոնիայի առաջնության արծաթե մեդալակիր՝ 2018
 Էստոնիայի գավաթակիր՝ 2017/18
 Էստոնիայի սուպերգավաթակիր՝ 2018

 «Ռիգա»
 Լատվիայի չեմպիոն՝ 2019

 «Շախտյոր» (Սոլիգորսկ)
 Բելառուսի չեմպիոն՝ 2021
 Բելառուսի սուպերգավաթակիր՝ 2021

Ծանոթագրություններ 

Ֆուտբոլիստներ
Ուկրաինացի ֆուտբոլիստներ